ગુજરાતના ૨૦૨૫૪ ઘરમાં ૨૨ હજાર મહિલા અને ૬ હજાર પુરુષનો ઇન્ટરવ્યૂ કરીને આ સર્વેક્ષણ તૈયાર કરવામાં આવ્યો છે. આ સર્વેમાં સંતાનમાં પુત્ર કરતા પુત્રીના જન્મને વધુ આવકાર્યો છે. સંતાનમાં પુત્ર કરતા પુત્રીને વધુ પસંદ કરવામાં આવતા હોય તેવા રાજ્યમાં ગુજરાત પાંચમાં સ્થાને છે. રસપ્રદ રીતે ૧૭.૭ સાથે મેઘાલય આ યાદીમાં ટોચના સ્થાને છે. જોકે, તજજ્ઞોના મતે મર્યાદિત લોકોનો ઇન્ટરવ્યૂ કરવામાં આવ્યો હોવાથી આ સર્વેક્ષણને સમાજમાં બદલાતા પરિમાણ તરીકે કેટલો આવકારવો તે મોટો પ્રશ્ન છે. આ સર્વેક્ષણમાં એમ પણ સામે આવ્યું છે કે બે સંતાન ધરાવતી ૮૫% માતા અને ૯૦% પિતાએ ત્રીજા સંતાન માટે અનિચ્છા દર્શાવી છે. ગુજરાતમાં ૧૫ થી ૧૯ની વયજૂથની ૬.૫% મહિલાઓ કમસેકમ એક સંતાનની માતા પણ બની ચૂકી હોવાનું ચોંકાવનારું તારણ સામે આવ્યું છે. સંતાનમાં પુત્રી કરતા પુત્રને વધુ પસંદ કરવામાં આવકારવામાં આવતા હોય તેમાં બિહાર ૩૭.૧% સાથે મોખરે છે.